OpenLLM-France/wikimedia huggingface dataset:
# Cyanosporus caesius

Cyanosporus caesius Polyporaceae familiako onddo espezie bat da. Ezin da jan, larrukara. Usteldura zuria sortzen du.
Sinonimoak: Polyporus caesius, Polyporus caesius var. ß caeruleus, Polyporus caesius subsp. caeruleus, Polyporus caesius var. ß candidus, Polyporus rosarum, Polyporus caeruleus, Bjerkandera caesia, Postia caesia, Meripilus candidus, Leptoporus caeruleus, Daedalea gossypina, Leptoporus caesius, Polystictus gossypinus, Leptoporus candidus, Bjerkandera ciliatula, Polyporus ciliatulus, Polyporus caesiocoloratus, Leptoporus gossypinus, Microporus gossypinus, Hypochnus caesius, Tyromyces caesius, Fomes gossypinus, Polyporus alni, Leptoporus lacteus f. ciliatula, Prillieuxia caesia, Spongiporus caesius, Oligoporus caesius.

## Deskribapena

Fruktifikazioak: Erdi-esferiko irregularrak, 1 eta 8 cm bitarteko zabalerakoa. Kanpoko gainazala ile fin eta luzez estalia. Zuri-krema kolorekoa, ukitzean edo zahartzean urdin-gris kolorekoa bihurtzen da.
Tutuak: Kolore berekoak.
Poroak: Kolore berekoak, txikiak (3-6 milimetroko), zirkularrak.
Hanka: Ez du.
Haragia: Biguna, urtsua, harroa gaztetan. Gogor urdintzen da ebakitzean edo ukitzean. Usain lurrintsua. Espora-jalkina zuria, onddo osoa bereizten duen tindu gris-urdin kolorekoarekin.
Etimologia: Polyporus terminoa grekotik dator, ugari, asko, esan nahi duen “poly” hitzetik eta poro, urrats, esan nahi duen “póros” hitzetik. Poro ugarirekin. Caesius epitetoa berriz latinetik dator, urdinxka esan nahi duen “caesius” hitzetik. Bere koloreagatik.

## Jangarritasuna

Interes gastronomikorik gabea.

### Nahasketa arriskua

Tyromyces subcaesius delakoarekin nahas daiteke, honek hostozabaletan bakarrik irteten du, pixka bat bakarrik urdintzen da. (Melzer-en iodoarekin ez du urdinera erreakzionatzen).

## Sasoia eta lekua

Urte osoan. Bakarrik edo gainjarritako taldeetan. Saprofitoa, egur hiletan. Gehienbat izeietan eta koniferoetan.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 400 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 533 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Cyanosporus caesius: GBIF—the Global Biodiversity Information Facility.

## Kanpo estekak

* Datuak: Q104899492
* Multimedia: Postia caesia / Q104899492
* Espezieak: Postia caesia
# Cyathus stercoreus

Cyathus stercoreus Agaricaceae familiako onddo espezie bat da. Ez du balio gastronomikorik.
Sinonimoak: Cyathus melanospermus, Cyathus puiggarii, Cyathodes wrightii, Cyathodes stercoreum, Cyathodes melanospermum, Cyathus dimorphus, Cyathus affinis, Cyathus rufipes, Cyathia stercorea, Cyathia melanosperma, Cyathia wrightii, Cyathia rufipes, Cyathus stercoreus f. ephedrae.

## Deskribapena

Karpoforoa: 10 mm arteko garaierakoa eta 6 mm arteko zabalerakoa, upel edo kopa formakoa.
Exoperidioa: Berehala urratzen da eta batzuetan hondarrak ertzean uzten ditu, barrualde leuna eta kolore arre ilunekoa ikusten utziz, esporak dituzten peridiolo beltz eta distiratsuekin hondoan, 1 eta 2 mm-ko dilista formakoa, hondoan funikulu txiki baten bidez finkatuak. Kanpoko aldea ile hertsi eta tentez estalia dago, okre-arrexka kolorekoa, ondoren glabroa geratzen da, gris-arre edo arre beltzaxkakoa.
Etimologia: Cyathus hitza latinetik dator, eta kopa esan nahi du.

## Jangarritasuna

Ez du balio gastronomikoak.

### Nahasketa arriskua

Cyathus striatus delakoarekin, honek ile hirtsutuak ditu, marroi iluna da eta barrualdea ildaskatua du. Cyathus olla espeziearekin ere bai, hau ez da hain iletsua.

## Sasoia eta lekua

Udan eta udazkenean. Deskonposatutako simaurra dagoen lurrean ateratzen da, oso zur zaharren hondakinetan, eta suak utzitako hondakinetan,

### Banaketa eremua

Mundu osoan, batez ere klima epeleko eremuetan.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palazon Lozano Fernando. (2006). Setas para todos,. Jose Luis Añanos Echo Editorial Pirineo, 608 or. ISBN 84-87997-86-4..
* ↑ Cyathus stercoreus: GBIF—the Global Biodiversity Information Facility.

## Kanpo estekak

* Datuak: Q1265642
* Multimedia: Cyathus stercoreus / Q1265642
# Cylindrobasidium evolvens

Cylindrobasidium evolvens Physalacriaceae familiako onddo espezie bat da.
Sinonimoak: Stereum evolvens, Auricularia evolvens, Terana evolvens, Basidioradulum evolvens, Ceraceomyces evolvens.

## Deskribapena

Karpoforo erresupinatuetan agertzen da, mintzezkoak, nahiko lodiak, ehundura zuri eta azpi-haragitsuarekin, bereizgarria, ertz zurixkarekin, ilaunduna, batzuetan gorantz biribildua goialdean edo perimetro osoan.
Himenioa: Leuna, zuri esne kolorekoa, edo baita alutazeoa ere, edo batzuetan arre zurbila; lehortuan pixka bat pitzatu-areolatua.
Haragia: Urria, elastikoa, usain eta zapore nabarmenik gabe.

## Jangarritasuna

Interes gastronomikorik gabea.

## Sasoia eta lekua

Urte osoan aurkitzen da espezie guztietako zuhaitzen enbor eta adarretan.

### Banaketa eremua

Kanada, Ameriketako Estatu Batuak, Svalbard, Europa, Kanariak, Turkia, Iran, Errusia, Japonia, Taiwan, Himalaiako eremua, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 463 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ Cylindrobasidium evolvens: GBIF—the Global Biodiversity Information Facility.

## Kanpo estekak

* Datuak: Q10586824
* Multimedia: Cylindrobasidium evolvens / Q10586824
# Javierada

Erromeria Xabierko Gazteluan, San Frantzisko Javier Nafarroako zaindaria omentzeko martxoko lehen bi asteetan egiten dena.Nafarroan. Xabierko gaztelua.Xabierraldi
* ↑ Nafarroako Garaia
* ↑ Xabierraldi
# Ama Angelika

Rita Antoinette Francis Rizzo, Ama Maria Angelika Deikundekoa edo, besterik gabe, Ama Angelika (ingelesez: Mother Mary Angelica of the Annunciation; Canton, Ohio, 1923ko apirilaren 20-Hanceville, Alabama, Estatu Batuak, 2016ko martxoaren 27a), moja erlijioso, klariatarra, komunikatzaile eta idazle estatubatuarra izan zen, italiar migratzaileen familia bateko alaba. Eternal Word Television Network (EWTN) kable bidezko telebista katolikoaren nazioarteko sarearen eta WEWN irrati-sare katolikoaren sortzailea izan zen. EWTN mundu osoko katolikoentzako ahots bihurtu zen.
1981ean, Ama Angelika programa erlijiosoak transmititzen hasi zen Birminghameko (Alabama) garaje berritu batetik. Hurrengo hogei urteetan, irrati-, telebista- eta Internet-kanalak eta bitarteko inprimatuak biltzen zituen komunikabide-sarea garatu zuen. Ama Angelicak EWTN programak aurkeztu zituen 2001ean garuneko isuri bat izan zuen arte. Hancevilleko (Alabama) klausura monasterio batean bizitzen jarraitu zuen, 2016ko martxoaren 27an 92 urte zituela hil zen arte.

## Erreferentziak

* ↑ (Ingelesez) «How Mother Angelica's 'miracle of God' became a global media empire» www.ncronline.org (Noiz kontsultatua: 2023-04-19).
* ↑ Drake, Tim. (27 Mar. 16). Madre Angélica, Fundadora de EWTN, partió a la Casa del Padre. , aciprensa.com or..
* ↑ «Mother Angelica dies on Easter Sunday» The Washington Times 2016-03-28.

## Kanpo estekak

* Datuak: Q465684
# Sarah Flower Adams

Sarah Fuller Flower Adams (Old Harlow, Essex, 1805eko otsailaren 22a, Londres, 1848ko abuztuaren 14a) emakumezko olerkari ingelesa izan zen, zenbait kantu erlijioso ezagunen egilea, hala nola Nearer, My God, to Thee (euskaraz, Sinisten dut, Jauna kanta elizkoia eman duena).

## Biografia

Sarah Fuller Flower Benjamin Flower editorearen alaba izan zen eta Eliza Flower-en arreba. 1834an, Sarah William Bridges Adams ingeniariarekin ezkondu zen eta Loughton-en bizi ziren. Tuberkulosiak jota hil zen 43 urte zituela eta 1848an Harlowen ehortzi zuten.

## Erreferentziak

* ↑ John Julian D.D., A Dictionary of Hymnology, Second Edition, John Murray, 1907.
* ↑ Hale, Sarah Josepha Buell (1853).

## Kanpo estekak

* H. W. Stephenson, The Author of Nearer, My God, to Thee, 1922
* H. W. Stephenson, Unitarian Hymn-Writers, 1931
* http://www.titanic-titanic.com/titanic_band.shtml
* Datuak: Q269879
* Multimedia: Sarah Adams / Q269879
# Patricia St. John

Patricia Mary St. John (Southampton, 1919ko apirilaren 5a – Canley, 1993ko abuztuaren 15a) ingeles idazle ets misiolari ebanjelikoa izan zen. Bere bizitzaren zati handi batean Marokon lan egin zuen erizain misiolari gisa.

## Bizitza

1919an jaio zen Ella St. John (Swain) eta Harold (Harry) St. John misiolarien familian. Bost seme-alabetatik hirugarrena zen.
Eskolako ikasketak amaitu ondoren, erizain izateko trebatu zen eta Bigarren Mundu Gerran zaurituak sendatzen laguntzeko deitu zuten. Gerra amaitu ondoren, Clarendon nesken barnetegian hezitzaile gisa lan egiten hasi zen. Gero Tangerrera joan zen erizain misiolari izateko. Guztira 27 urte eman zituen atzerrian. Bere azken urteak Canleyn (Coventry) eman zituen, non Canleyko Eliza Ebanjelikoan zerbitzatu zuen eta haurrei Bibliako klaseak eman zizkien. 1993ko abuztuaren 15ean hil zen bihotzeko arazoen ondorioz.

## Lanak

XX. mendearen bigarren erdiko britainiar idazle ebanjeliko emankorrenetako bat da. Treasures of the Snow eta Tanglewood's Secret liburuak zinemaratu dituzte.

### Biografiak

* Harold St. John (1962)
* R. Hudson Pope: A Biography (1967)
* Man of Two Worlds: The Life of Ken Moynagh (1976)
* Until the Day Breaks: The Life and Work of Lilias Trotter, Pioneer Missionary to Muslim North Africa (1990)
* Patricia St. John Tells Her Own Story (1995, hil ostekoa)

### Fikziozko liburuak

* The Tanglewood's Secret (1948)
* Treasures of the Snow (1950)
* Star of Light (1953)
* The Secret of the Fourth Candle (1981)
* Friska My Friend (1983)
* The Runaway (1985)
* Where the River Begins (1987)
* I Needed a Neighbour (1987)
* Twice Freed (1987)
* Rainbow Garden (1995, hil ostekoa)
* The Mystery of Pheasant Cottage (1995, hil ostekoa)
* Three Go Searching (1995, hil ostekoa)
* Stories to Share (2000, hil ostekoa)
* Nothing Else Matters (2007, hil ostekoa)

### Besteak

* Verses (1953)
* A Missionary Muses on the Creed (1966)
* Breath of Life: The Story of the Ruanda Mission (1971)
* Would You Believe It? – You Can Grow to Know God (1983)
* Young Person's Guide to Knowing God (1983)
* Missing the Way: They Could Not Enter In (How Israel Missed God's Rest) (1999, hil ostekoa)
* Prayer Is an Adventure (2004, hil ostekoa)

## Erreferentziak

* ↑ (Ingelesez) St. John, Patricia. «Chapter 1 - Family Background» «Patricia St. John Tells Her Own Story» Kingsley Press (Noiz kontsultatua: 2024-02-22).
* ↑ (Ingelesez) «Patricia St John» Bible-based Assemblies (Noiz kontsultatua: 2024-02-22).
* ↑ (Ingelesez) Maeyer, Jan de. (2005). Religion, Children's Literature, and Modernity in Western Europe, 1750-2000. Leuven University Press, 136 or. ISBN 9058674975. (Noiz kontsultatua: 2024-02-22).
* ↑ (Ingelesez) «Patricia M. St. John» IMDb (Noiz kontsultatua: 2024-02-22).

## Kanpo estekak

* Datuak: Q299661
# Anne Bacon

Anne Bacon (Bataio izena: Cooke) (1527 edo 1528-1610ko abuztuaren 27a) andre ingeles bat izan zen. Ingelesezko literatura erlijiosoari ekarpen iraunkorra egin zion John Jewel-ren 1564-an idatzitako Apologie of the Anglican Church (euskaraz: Eliza Anglikanoaren apologia) liburuaren itzulpena eginez. Francis Bacon filosofoaren ama izan zen.

## Erreferentziak

* ↑ Grosart, Alexander Balloch. Bacon Ann Lady. (Noiz kontsultatua: 2019-03-30).

## Ikus, gainera

* Francis Bacon
* Anglikanismo

## Kanpo estekak

* Datuak: Q475067
# Martha Llwyd

Martha Llwyd, jaiotzez Williams, (Cynwyl Elfed, 1766 – Llanpumsaint, 1845eko urriaren 16a) galestar poeta eta musikagilea izan zen, erlijio ereserki metodistak idatzi zituena.

## Bizitza

Martha Williams Carmarthenshire konderriko Cynwyl Elfedeko Nantbendigaid landetxean jaio zen. Haurra zela, Llanpumsainteko Y Felin landetxera joan zen familiarekin bizitzera.
Hezkuntza mugatua jaso bazuen ere, ereserki eta poema asko idatzi zituen eta besteei irakatsi zizkien. Haren ereserkiak oso ezagunak bihurtu ziren. William Williams Pantycelyn artzain metodista eta erlijio ereserkien egileak aldizka bisitatu zuen, eta Llwyden idazlan batzuk Pantycelynen izenpean argitaratuak izan omen ziren.
1785ean Dafydd Llwyd errementariarekin ezkondu zen. Llwyd herriko komunitate metodistako kide nabarmena zen. Senar-emazteak herriaren erdialdean bizi izan ziren eta bederatzi seme-alaba izan zituzten, sei mutil eta hiru neska, 1787 eta 1807 artean jaioak. Hain familia handia zaintzeko beharrak Martharen osasunean eragin zuen, eta ibiltzeko gaitasuna galdu zuen. Hala ere, oso metodista elizkoia izaten jarraitu zuen, eta seme-alabek edo bizilagunek Llanpumsainteko Bethel kaperara eramaten zuten aulki batean.
Llwyd 1845ean hil zen, 79 urte zituela, senarra hil eta urtebetera. Biak Llanpumsainten lurperatu zituzten hagin baten azpian. Haien izenak ingelesez idatzi zituzten hilarrian: David and Martha Lloyd. 2011n, Carmarthen konderriko kontseiluak Martha Llwyden oroimenezko plaka bat jarri zuen Llampusainten.
Gaur egun, Martha Llwyden ereserki gehienak galduta daude, baina batzuk 1925ean argitaratu ziren. Fflur Dafydd galestar eleberrigile eta kantautorea Llwyden ondorengoa da eta Martha Llwyd izeneko abesti bat eskaini zion. Llwyden beste ondorengo ezagun bat Menna Elfyn poeta da, Dafydden ama.

## Erreferentziak

* 1 2 3 (Ingelesez) «Martha Llwyd» Llanpumsaint Heritage Walking Tour (Noiz kontsultatua: 2024-12-18).
* 1 2 (Ingelesez) Aaron, Jane. Nineteenth-Century Women's Writing in Wales: Nation, Gender and Identity. University of Wales Press (argitaratze data: 2010-02-01), 22 or. ISBN 978-0-7083-2287-1. (Noiz kontsultatua: 2024-12-18).
* ↑ (Ingelesez) Thomas, Arwyn. (2004). Hanes Llanpumsaint: A History. Carmarthenshire County Council Libraries and Community Learning Section.
* ↑ (Ingelesez)(Galesez) Davies, Damian Walford. (2014). The poets graves = Beddau'r beirdd. Llandysul ISBN 978-1-84851-739-4. OCLC .874119544.
* 1 2 (Ingelesez) «Cofeb Martha/Honoured at Last» Llais y Pentref/Village Voice (Noiz kontsultatua: 2024-12-18).
* ↑ (Galesez) James, E. Wyn. (1996). «Merched a'r Emyn yn Sir Gâr» Barn 402/3: 29..
* ↑ (Galesez) «Merched y gân» BBC Cymru Fyw 2017-05-30 (Noiz kontsultatua: 2024-12-18).

## Kanpo estekak

* Datuak: Q6774469
# Sallent de Gallego

Sallent de Gállego edo Sallén de Galligo (aragoieraz) Huescako iparraldean dagoen udalerria da, Alto Gállegoko eskualdean kokatutakoa. Halaber, Tenako ibarran herri nagusia da.
1.227 biztanle zituen 2004an, eta 1.444 2017an.

## Geografia
### Mugakideak

Iparraldean Laruns (Pirinio Atlantikoak), hegoaldean Biescas, ekialdean Panticosa eta mendebaldean Canfranc udalerri huescarrak mugakide ditu.
Sallent bestaldean duen Laruns herri mugakide frantziarrarekin senidetuta dago.

### Ingurune naturala

Erdialdeko Pirinioen inguruan egonda, Sallent Anayet (2.545 m), Gran Facha (3.005 m) edo Balaitus (3.144 m) mendietarako sarbidea da. Izan ere, mendi hauek udalerriaren barruan daude. Peña Foratata (2.282 m) mendiaren itzalpean kokatzen da herria. Halaber, Gallego ibaiak Sallent zeharkatu ez ezik izena ere ematen dio.

## Herriak

Sallent herriguneaz gain, Formigal, Lanuza, Escarrilla, Sandiniés eta Tramacastilla de Tena herriek ere udalerria osatzen dute.

## Kultura

Uztailero Pirineos Sur izeneko musika-jaialdia antolatzen dute ondoko Lanuza herrixkan 1992tik. Izan ere, 1990eko hamarkada hartan Lanuza biziberritzeari ekin zioten, urtegia egin eta gero herria hustuta gelditu ondoren.

## Iruditegia

* Udalerria Peña Foratata mendiaren itzalpena.
* Aguaslimpias ibaia.
* Eliza.
* Karrika.
* Karrika.

## Kanpo estekak

* Sallent de Gállego udalerriko udal webgunea (Gaztelaniaz)
* Herriari buruzko informazioa Ibarraren webgunean
* Pirineos Sur jaialdiaren webgunea
* Datuak: Q1648397
* Multimedia: Sallent de Gállego / Q1648397
# Aguas Limpias

Aguas Limpias (aragoieraz: Gualempeda) Pirinioetako ibaia da, oso-osorik Sallent de Gállego udalerritik, Tenako ibarrean, igarotzen dena. Ezkerraldetik Gallego ibaiaren lehen ibaiadarra da.
Gran Facha mendi-hegalean jaiotzen da. Behin Respomuso iboia igarota (Piedrafitako zirkuko hainbat errekastok bat egiten duten lekuan dagoen iboi urtua) hegoalderantz jaisten hasten da. La Sarra urtegian biltzen dute berriz beherago. Azkenik, Gállego ibaian itsasoratzen da, Sallent inguruan, herri hori zeharkatu ondoren, Lanuzako urtegira iritsi aurretik.
Onsoko pasabidearen eta Tornalizaseko lautaden arteko zatia ohiko ibilbidea da arroila-jaitsiera egiteko.

## Kanpo estekak

* Datuak: Q8191872
* Multimedia: Aguas Limpias River / Q8191872
# Kamikaz Kolektiboa

Kamikaz Kolektiboa Miren Gaztañaga, Erika Olaizola eta Amancay Gaztañaga aktoreek 2014 urtean sorturiko antzerki kolektiboa da. Antzerkia zein generoaren hausnarketaren inguruan partekatzen dituzten hainbat ikuspegik batu zituen disziplina ezberdinetako lanak sortzeko.
2023. urtean Iraia Elias zarauztarra batu zen. "Euskal eszena zirikatzen dabiltzan lau kamikazetzat" dute euren burua.

## Ezaugarriak

Umorea esploratzen dabiltza, gai sakonak modu arin, jolasti batean landuz.
Interesgarriak zaizkien gaien inguruko inprobisaziotik jotzen dute gidoia idazterakoan, sorkuntza kolektiboan arituz. Euskara hutsean aritzen dira eta kontatzen dituzten istorioetan bertako erreferentziak presente daude.
Antzerkiaz gain, ikus-entzunezkoetan ere aritu dira: saritutako 2 laburmetrai ekoitzi dituzte.

## Taularatutako antzezlanen zerrenda

* Euli giro (2014)
* ZULO (2017) - laburmetraia Euskal zine bilera: Laburmetrai onenaren saria Zinebi: Zuzendaritza onenaren saria SGAE Huezinema: “Vertigo” eta “Mundukide” sariak produkzio onenari
* Agur eta Dolore (2018) “Kriseilu” saria antzezlan onenari P6
* Käffka (2018) - Gehitu elkartearekin atera
* Panpina (2019)
* Matriuska (2020)
* Hiru kortse, azukre asko eta brandy gehiegi (2021) Donostia antzerki saria 2023 Azpeitiko antzerki topaketak ikuslegoaren saria 2021
* KRAK -laburmetraia
* Jaiotza Basatia (2021) - podcasta
* Troia (2023)
* Renata (2025)

## Argitalpenak

* "Panpina" (Susa Argitaletxea, 2020)

## Erreferentziak

* ↑ «Uberan - Euskal Idazleen Elkartea - "Euli-giro" antzezlana martxan da berriz» uberan.eus (Noiz kontsultatua: 2019-11-24).
* ↑ «ZULO» www.kulturklik.euskadi.eus.
* ↑ «Agur eta dolore» Topagunea (Noiz kontsultatua: 2019-11-24).
* ↑ «Käffka - Zumaia - 2019-03-22» Baleike.eus (Noiz kontsultatua: 2019-11-24).
* ↑ «Uberan - Euskal Idazleen Elkartea - Erika Olaizola: "Panpina antzezlanak norberaren alderdi deserosoak, desatseginak eta ilunak azaleratzen ditu"» uberan.eus (Noiz kontsultatua: 2019-11-24).
* ↑ Lipus, Ander. (2023). «Oharrak» Antzerkiaren labirintoan I. Susa ISBN 978-84-19570-11-6. (Noiz kontsultatua: 2024-09-14).
* ↑ «Kulturaz, Kamikaz & Ttaken arteko elkarlana | Hiru Kortse, Azukre Asko Eta Brandy Gehiegi» Kulturaz Artxibategi Digitala 2021-10-29 (Noiz kontsultatua: 2024-09-14).
* ↑ «Jaiotza Basatia| Lehen Zatia» Naiz 2021-12-26 (Noiz kontsultatua: 2024-09-14).
* ↑ «Kalerki Zarautz 2023: "Troia" (estreinaldia)» Euskadi.eus 2023-07-07 (Noiz kontsultatua: 2024-09-14).
* ↑ «Susa literatura - Panpina» www.susa-literatura.eus (Noiz kontsultatua: 2024-12-09).

## Ikus, gainera

* Euskal Herriko antzerki taldeen zerrenda
* Euskal Antzerkigintza

## Kanpo- estekak

* Webgunea
* Instagram
* Ganbila
* Datuak: Q97205927
# Aigars Fadejevs

Aigers Fadejevs (Valka, 1975eko abenduaren 27a – 2024ko abenduaren 17a) letoniar atleta izan zen, ibilketa atletikoko eta maratoiko probetan aditua.
1996ko Udako Olinpiar Jokoetan 20 km ibilketako proban parte hartu zuen. 2000ko Udako Olinpiar Jokoetan zilarrezko domina irabazi zuen 50 km ibilbiketako proban eta 2004ko Udako Olinpiar Jokoetan bederatzigarren izan zen 50 km ibilketan. 2004tik aurrera maratoian aritu zen eta kirol terapista lanetan aritu zen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2000 | Sydney Australia | 02 ! | 50 km ibilbiketa |
| Europako txapelketak ||||
| Urtea | Lekua | Domina | Proba |
| 1998 | Budapest Hungaria | 02 ! | 20 km ibilbiketa |

## Kanpo estekak

* Datuak: Q377080
# Rakel Elu Bengoetxea

Rakel Elu Bengoetxea (Ondarroa, Bizkaia) politikaria eta irakaslea da.

## Ibilbide politikoa

Ondarroako Udaleko zinegotzia izan zen 2011tik 2019ra, Bildu eta EH Bildu koalizioekin aurkeztuz. Lea Artibaiko Mankomunazgoko lehendakari izendatu zuten 2015ean eta 2015etik 2019ra bitartean burutu zuen bere kargua.
2023-2027 legegintzaldian, Bizkaiko Batzar Nagusietako EHBilduko Batzarkidea da.
Lanbidez irakaslea da.

## Erreferentziak

* ↑ Hauteskunde emaitzak EAEn. (Noiz kontsultatua: 2020ko martxoak 6).
* ↑ «Rakel Elu (EH Bildu) izendatu dute Lea-Artibai Amankomunazgoaren lehendakari» Lea-Artibai eta Mutrikuko Hitza 2015ko azaroak 4 (Noiz kontsultatua: 2020ko martxoak 6).

## Kanpo estekak

* Datuak: Q87290112